[{"text_idx": "#000001", "text": "Lige kun la nun planataj fermo kaj vendo de la Centra Oficejo de UEA en Roterdamo, la multjara g\u0302enerala direktoro de UEA, Osmo Buller, proponis al Libera Folio tekston kiu priskribas ordinaran tagon en la Centra Oficejo en 1991. Tiam la oficejo efektive estis nervocentro de la movado, UEA havis dekon da plentempaj oficistoj kaj ok mil individuajn membrojn."}, {"text_idx": "#000002", "text": "La teksto unue aperis finnlingve en la gazeto Koillissanomat la 17-an de majo 1991"}, {"text_idx": "#000003", "text": "Redaktoro de tiu c\u0302i gazeto demandis, el kio konsistas mia labortago kiel la direktoro de la Centra Oficejo. Mi ne sciis, kion respondi, c\u0302ar la tagoj estas tute malsamaj. Jen tamen, kiel pasis la pasinta lundo."}, {"text_idx": "#000004", "text": "La labortago normale komencig\u0302as je la nau\u0306a, sed tiutage mi sidis en mia laborc\u0302ambro jam je la oka kaj duono por legi Esperanto-gazetojn alvenintajn dum mia restado en Finnlando en la antau\u0306a semajno. La legado de gazetoj estas tre grava por resti g\u0302isdata pri c\u0302io, kio okazas en la Esperanta mondo."}, {"text_idx": "#000006", "text": "Iom antau\u0306 la nau\u0306a komencas alveni aliaj laborantoj. Venas ankau\u0306 juna polo, kiu montrig\u0302as esti malnova konato. Li fondis libroeldonejon kaj volas, ke nia libroservo ekvendu liajn eldonaj\u0302ojn. Tio kompreneble eblas. Mi klarigas al li regulojn de internaciaj pagoj."}, {"text_idx": "#000008", "text": "Sekvas kunsido kun la italo Pasquale kaj la usonano Roy pri la renovigo de nia komputila sistemo. La nuna ag\u0302as jam dek jarojn kaj emas panei. Mi sendas ilin ambau\u0306 al Amsterdamo por kolekti ideojn en komputila foiro."}, {"text_idx": "#000009", "text": "La anglo Marvin el la financa fako informas, ke la financaj kalkuloj de la pasinta jaro pretas. Tio ankau\u0306 necesas, c\u0302ar en vendredo venos revizoro por ekzameni ilin. Marvin krome raportas, kiel estis uzitaj la donacoj por la agado en Afriko. C\u0302io en ordo."}, {"text_idx": "#000012", "text": "Post la pau\u0306zo mi klopodas koncentrig\u0302i al la verkado de la estrara raporto pri la pasintjara agado. Tion interrompas telefonvoko el Moskvo, kiu sciigas, ke Asocio de Sovetiaj Esperantistoj finfine estis oficiale registrita. Tuj poste vokas germano, kiu esploras pri la vivo de sia avo, kaj demandas, c\u0302u la avo aperas en protokoloj de UEA el la 20-aj jaroj. Mi divenas, ke li certe aperas tie, kaj promesas esplorigi la aferon."}, {"text_idx": "#000013", "text": "Je la dektria estas lunc\u0302opau\u0306zo. Mi iras al proksima picejo kun Mark, la novzelanda redaktoro de nia revuo. Ni parolas pri la sveda Esperanto-movado, kies jarkongreson en Gotenburgo Mark j\u0302us partoprenis."}, {"text_idx": "#000014", "text": "8 el la 11 oficistoj antau\u0306 la Centra Oficejo en 1996."}, {"text_idx": "#000017", "text": "Eniras la hispano Francisco, kiu redaktas la programlibron de la c\u0302i-jara Esperanta mondkongreso kaj volas diskuti pri g\u0302ia enhavo. Tio memorigas min, ke antau\u0306 ol vojag\u0302i al Finnlando mi petis esplori, kiel transporti al Norvegio sen dogano la librojn kaj aliajn varojn bezonotajn en la kongreso. La informoj estis ricevitaj kaj solvo trovita."}, {"text_idx": "#000019", "text": "La horlog\u0302o montras la kvinan kaj duonon. La oficiala labortago finig\u0302as, sed la laboro dau\u0306ras g\u0302is la noktomezo, c\u0302ar la estrara raporto urg\u0302as."}, {"text_idx": "#000020", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000025", "text": "C\u0302u ASE ankorau\u0306 ekzistis en 1991a j.? Mi memoras, ke en tiuj jaroj multaj s-anoj el (Eks-)Sovetiaj landoj vizitis nian urbon, sed mi apenau\u0306 ion scias pri la asocia historio. La vortigo en la jena artikolo de H. Gorecka ne estas tute klara: "}, {"text_idx": "#000026", "text": "Fakte en majo 1991, kiam mi verkis la tekston, la nomo ne plu estis ASE sed Sovetrespublikara Esperantista Unio. Mi ne kontrolis tion, kiam mi tradukis la tekston el la finna, en kiu eblas uzi por ASE kaj REU saman vortumon. Fine de decembro 1991 SEU ig\u0302is Rusia Esperantista Unio (REU)."}, {"text_idx": "#000028", "text": "La Komitato estu prudenta kaj ne akceptu planon sen restarigo de CO.\nLa domo Nieuwe Binnenweg 176 en Roterdamo povus esti bona investaj\u0302o kaj tiel resti kun UEA."}, {"text_idx": "#000031", "text": "En la retejo de UEA mi sen respondo (komprenebele) proponis utiligi la domon en Nieuwe Binnenweg 176 kiel \"Co working space\" \u2013 moderna metodo por reagi al malkonstanta laborkvanto. Roterdamo estas nun centro de \"inovativaj\" entreprenoj (Haveno kaj internacieco estas historio kaj revo de la 1960aj jaroj).\nPli bona varbado ol se modernaj entreprenoj havas sian adreson en \"Esperanto\" ne povus ekzisti. Sed estraro kaj komitato vivas en pasinteco."}, {"text_idx": "#000032", "text": "Nu, la haveno de Rotterdam tamen ankorau\u0306 estas la plej granda de Eu\u0306ropo kaj rilate internaciecon... bedau\u0306rinde log\u0302as nun pli da eksterlandanoj kaj homoj devenantaj el aliaj kulturoj en la urbo ol nederlandanoj mem... sed mi komprenas vian analizon.\nMi ankau\u0306 komprenas la problemon de altaj salajrokostoj, speciale nun, kiam la membraro, kompare kun tiu de la nau\u0306dekaj jaroj, duonig\u0302is. Logike, c\u0302ar la nuntempa UEA ne plu ofertas ion indan al siaj membroj.\nTamen, forigi la Centran Oficejon entute estas absurda ideo. La estraro komplete perdis la vojon."}, {"text_idx": "#000034", "text": "Almenau mi mem favoras CO de UEA ekster europo, char la kontinento estas postrestinta, kaduka, arkaika."}, {"text_idx": "#000039", "text": "Mi ne tute komprenas, kial tio estas bedau\u0306rinda. Cetere memoru, ke plejmulto da siatempaj CO-oficistoj estis \"eksterlandanoj\". C\u0302u ankau\u0306 tio estis bedau\u0306rinda? Mi supozas (kaj esperas), ke tio ne estis via celo, sed tiu frazo legig\u0302as kiel la ksenofobiaj eldiroj de ekstremdekstruloj (\"Eksterlandanojn for!\")."}, {"text_idx": "#000044", "text": "Mi ne tute komprenas, kial tio estas bedau\u0306rinda. Cetere memoru, ke plejmulto da siatempaj CO-oficistoj estis \"eksterlandanoj\". C\u0302u ankau\u0306 tio estis bedau\u0306rinda? Mi supozas (kaj esperas), ke tio ne estis via celo, sed tiu frazo legig\u0302as kiel la ksenofobiaj eldiroj de ekstremdekstruloj (\"Eksterlandanojn for!\").\""}, {"text_idx": "#000045", "text": "Tio estas bedau\u0306rinda pro pluraj kialoj. Nederlando estas unu el la plej dense log\u0302ataj landoj en la mondo. Estas s\u0302erco pri Sovetunio, kie oni pro komunismo devus mendi au\u0306tomobilon tuj post naskig\u0302o de infano, por ke 18 au\u0306 20 jarojn poste la plenkreskinta infano finfine havu g\u0302in... bedau\u0306rinde tiu malnova s\u0302erco pri Sovetunio kaj komunismo farig\u0302is realeco en Nederlando: Homoj en la grandaj urboj en Nederlando sen multe da mono ne plu trovas log\u0302ejon. Ili nun atendas 13-15 jarojn au\u0306 pli...\nNe plu estas spaco en la lando, mankas pli ol 100.000 log\u0302ejoj kaj tamen oni dau\u0306re venigas eksterlandanojn."}, {"text_idx": "#000047", "text": "Mi havas nenion kontrau\u0306 eksterlandanoj au\u0306 homoj el aliaj kulturoj g\u0302enerale, sed oni ne fermu la okulojn pro la grandegaj problemoj, kiuj nuntempe okazas en okcidenteu\u0306ropaj socioj pro senbrida importo de eksterlandanoj.\nMi tute ne kontrau\u0306as, ke oni helpas homojn, kiuj devas fug\u0302i el sia lando por savi sian vivon, sed"}, {"text_idx": "#000049", "text": "Vi mem jug\u0302u, c\u0302u vi opinias tion \"ekstremdekstra\" au\u0306 ne, al mi ne gravas. Mi rifuzas nei problemojn, kiuj, vere ekzistas."}, {"text_idx": "#000050", "text": "Vi unue ne volas, ke TEJO havu oficejon en Pollando, c\u0302ar tie estas malbona rilato al LGBTIQ kaj \"malrespekto al sendependeco de jug\u0302istaro\" kaj poste vi uzas multe pli obskuran terminaron kaj argumentaron, ol estas uzataj en ekz. Pollando rilate samseksamulojn. Leon, viaj argumentoj c\u0302ie estas plej primitivaj."}, {"text_idx": "#000055", "text": "Urbo kiu havas la plej grandan havenon en Eu\u0306ropo devas akcepti, ke en g\u0302i estos eksterlandanoj, sed ili estu la g\u0302ustaj eksterlandanoj, kiel tiuj en CO, ekzemple."}, {"text_idx": "#000058", "text": "Vi precizigas, ke vi ne pensas tiel... C\u0302u mi precizigu, ke vi do preferas enmigron de krimuloj kaj homoj, kiuj ne respektas la okcidentan kulturon kaj valorojn?"}, {"text_idx": "#000061", "text": "Mi bedau\u0306ras, ke g\u0302uste en la semajno, kiam la komitato de UEA kredeble akceptos la proponojn de la estraro, forvendos la CO-domon, per tio praktike findetruos la CO* kaj per tio j\u0302etos UEA en (ankorau\u0306 pli grandan) sensignifon, LF-legantoj enplektig\u0302as en diskutojn tute ekstertemajn, kiom ajn gravaj kaj pravaj."}, {"text_idx": "#000063", "text": "Jam fosig\u0302as tombo por UEA. C\u0302u vi ne jam au\u0306das la funebrajn sonorilojn?\nUEa nun estas en la manoj de kelkaj radikaluloj kun mondobildo fremda al la g\u0302enerala E-istaro. La nuntempaj \"mos\u0302toj\" uzas UEA kiel sian ludilon kaj uzurpos la laboron kaj kapitalon investitajn de generacioj por postc\u0302asi siajn proprajn iluziojn.\nC\u0302io c\u0302i eblas c\u0302ar la Komitato lamas. Vizitu la diskutliston de la Komitato kaj vi komprenos min: regas plena letargeco tie.\nJam estas temp' por la Esperantistaro fondi novan mondorganizon, c\u0302ar la nuna suferas je ftizo kau\u0306zanta malrapidan sed certan morton."}, {"text_idx": "#000064", "text": "> C\u0302io c\u0302i eblas c\u0302ar la Komitato lamas. Vizitu la diskutliston de la Komitato kaj vi komprenos min: regas plena letargeco tie."}, {"text_idx": "#000065", "text": "Mi komprenas vin: mi regule vizitas la diskutliston de la komatato, kies chefa ekzistokialo estas la pli-malpli blinda oficialigo de la \"proponoj\" de la estraro."}, {"text_idx": "#000067", "text": "\"07.03 Kontraktado kun E@I pri administrado de UK kaj funkciigo de la Libroservo \u2013 propono kaj decido"}, {"text_idx": "#000068", "text": "07.04 Transdono de difinitaj arkivaj\u0302oj al IEMV \u2013 propono kaj decido"}, {"text_idx": "#000071", "text": "\"La Komitato de UEA [...] akceptas ke la Estraro decidu pri vendo [de Nieuwe Binnenweg], se tiu solvo, el racia vidpunkto, estas la plej bona\"."}, {"text_idx": "#000075", "text": "\"Mi bedau\u0306ras, ke g\u0302uste en la semajno, kiam la komitato de UEA kredeble akceptos la proponojn de la estraro, forvendos la CO-domon, per tio praktike findetruos la CO* kaj per tio j\u0302etos UEA en (ankorau\u0306 pli grandan) sensignifon, LF-legantoj enplektig\u0302as en diskutojn tute ekstertemajn, kiom ajn gravaj kaj pravaj.\""}, {"text_idx": "#000079", "text": "Mi pensas ke cxiuj ofecejoj devus esti tiel ekzempla kiel IEI, tiel bone organizita kaj kun entuziasma laboranto kiel ekz Jolanta von Holstein! \u2764"}, {"text_idx": "#000084", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]